**Vježba 8 :: Zadaci**

1. Kreirati upit koji prikazuje kreditne kartice kojima je plaćeno više od 20 narudžbi. U listu uključiti ime i prezime vlasnika kartice, tip kartice, broj kartice, ukupan iznos plaćen karticom. Rezultate sortirati prema ukupnom iznosu u opadajućem redoslijedu zaokružene na dvije decimale.
2. Prikazati ime i prezime te vrijednost narudžbe (bez popusta) kupaca koji su napravili narudžbu veću od prosječne vrijednosti svih narudžbi proizvoda sa id-om 779.
3. Kreirati upit koji prikazuje kupce koji su u maju mjesecu 2014. godine naručili proizvod „Front Brakes“ u količini većoj od 5 komada.
4. Kreirati upit koji prikazuje kupce koji su u 7. mjesecu utrošili više od 200.000 KM. U listu uključiti ime i prezime kupca te ukupni utrošak. Izlaz sortirati prema utrošku opadajućim redoslijedom.
5. Kreirati upit koji prikazuje zaposlenike koji su uradili više od 200 narudžbi. U listu uključiti ime i prezime zaposlenika te ukupan broj urađenih narudžbi. Izlaz sortirati prema broju narudžbi opadajućim redoslijedom
6. Kreirati upit koji prikazuje proizvode kojih na skladištu ima u količini manjoj od 30 komada. Lista treba da sadrži naziv proizvoda, naziv skladišta (lokaciju), stanje na skladištu i ukupnu prodanu količinu. U rezultate upita uključiti i one proizvode koji nikad nisu prodavani. Ukoliko je ukupna prodana količina prikazana kao NULL vrijednost, izlaz formatirati brojem 0.
7. Prikazati ukupnu količinu prodaje i ukupnu zaradu (uključujući popust) od prodaje svakog pojedinog proizvoda po teritoriji. Uzeti u obzir samo prodaju u sklopu ponude pod nazivom “Volume Discount 11 to 14” i to samo gdje je količina prodaje veća od 100 komada. Zaradu zaokružiti na dvije decimale, te izlaz sortirati po zaradi u opadajućem redoslijedu.
8. Kreirati upit koji prikazuje naziv proizvoda, naziv lokacije, stanje zaliha na lokaciji, ukupno stanje zaliha na svim lokacijama i ukupnu prodanu količinu. Uzeti u obzir prodaju samo u 2013. godini.
9. Kreirati upit kojim će se prikazati narudžbe kojima je na osnovu popusta kupac uštedio 100KM i više. Upit treba da sadrži broj narudžbe, naziv kupca i stvarnu ukupnu vrijednost narudžbe zaokruženu na 2 decimale. Podatke je potrebno sortirati rastućim redosljedom od najmanjeg do najvećeg.
10. Kreirati upit kojim se prikazuje da li su muškarci ili žene napravili veći broj narudžbi. Način provjere spola jeste da osobe čije ime završava slovom „a“ predstavljaju ženski spol. U rezultatima upita prikazati spol (samo jedan), ukupan broj narudžbi koje su napravile osobe datog spola i ukupnu potrošenu vrijednost zaokruženu na dvije decimale.
11. Kreirati upit koji prikazuje ukupan broj proizvoda, ukupnu količinu proizvoda na lageru, te ukupnu vrijednost proizvoda na lageru (skladištu). Rezultate prikazati grupisane po nazivu dobavljača te uzeti u obzir samo one zapise gdje je sumarna količina na lageru veća od 100 i vrijednost cijene proizvoda veća od 0.